
RAPORT DE SPECIALITATE
privind desemnarea membrilor în Consiliul de Administrație al RETIM Ecologic Service S.A.


Având în vedere Referatul de aprobare al proiectului de hotărâre, al Primarului Municipiului Timișoara și Proiectul de hotărâre privind desemnarea membrilor în Consiliul de Administrație al RETIM Ecologic Service S.A.;
Facem următoarele precizări:
Urmare a adreselor Societății RETIM Ecologic Service S.A., înregistrate cu nr. SC2021-000845/13.01.2021 și nr. SC2021-003777/10.02.2021, ni s-a adus la cunoștință că mandatele de administrator ale domnilor Borza Dorel Constantin Vasile și Nasleu Ioan, precum și mandatul doamnei Greblă Sanda încetează începând cu data de 16.02.2021.
În conformitate cu prevederile art. 1371 din Legea nr. 31/1990 privind societățile, republicată, cu modificările și completările ulterioare, administratorii societăților pe acțiuni sunt desemnați de către adunarea generală ordinară a acționarilor, candidații fiind nominalizați de către membrii actuali ai consiliului de administrație sau de către acționari.
Luând în considerare prevederile Actului Constitutiv al RETIM Ecologic Service S.A.,  societatea este administrată de către un consiliu de administrație compus din 7 membri, dintre care 3 membri sunt din partea acționarului Consiliul Local al Municipiului Timișoara, deținătorul unei cote de 50% din acțiuni.
Având în vedere prevederile legale expuse în prezentul raport, apreciem că proiectul de hotărâre privind desemnarea membrilor în Consiliul de Administrație al Societății RETIM Ecologic Service S.A, îndeplinește condițiile pentru a fi supus dezbaterii și aprobării plenului consiliului local.

Consilier,
Lazăr Violeta

